**TÖÖVÕTULEPINGU nr 3.2-4/24/548-1 MUUTMINE**

**Transpordiamet**, registrikoodiga 70001490, aadress Valge 4, 11413 Tallinn (edaspidi tellija), mida volituse alusel esindab Transpordiameti arendamise osakonna juhataja **Romet Raun** ja

**Tallinna Tehnikaülikool,** registrikoodiga 74000323, aadress Ehitajate tee 5, 19086 Tallinn (edaspidi töövõtja), mida volituse alusel esindab **Jarek Kurnitski,**

edaspidi koos pooled või eraldi pool sõlmisid 19.03.2024 töövõtulepingu KAP 2.0 arendusvajaduse analüüsi uuringuks (edaspidi leping).

Võttes arvesse, et:

1. lepingu punkti 3.2.1. kohaselt esitab töövõtja töö vahearuande Tellijale 5 kuu jooksul alates Lepingu allkirjastamisest Poolte poolt. Töö vahearuanne peab sisaldama Lisa 1 punktis 2.1 nõutut;
2. lepingu punktis 3.2.1 nimetatud vahearuanne on esitatud tellijale 19.08.2024;
3. lepingu punkti 3.2.2 kohaselt esitab töövõtja tellijale töö lõpparuande hiljemalt 31.10.2024. Töö lõpparuanne peab sisaldama Lisa 1 punktis 2.2. nõutut ja peab olema esitatud Lisa 1 punkti 3.1. kohaselt;
4. töövõtja saatis 26.10.2024 kirjaga nr 11-40/EA/1389-1 taotluse pikendada lepingu punktis 3.2.2 toodud tähtaega ühe kuu võrra ehk kuni 30.11.2024.a, tuues põhjuseks, et II  etapi tööde ja lõpparuande koostamiseks vajalike algfailide saamine on viibinud;
5. tegemist on mitteolulise muudatusega ning tellija loeb taotluse põhjendatuks;
6. lepingu muutmisega rahalist väärtust ei kaasne.

Lähtudes eeltoodust lepivad pooled kokku alljärgnevas:

1. Pikendada lepingu täitmise tähtaega 1 (ühe) kuu võrra ja lugeda uueks tööde üleandmise tähtajaks 30.11.2024.a.
2. Lepingu muudatus jõustub selle allkirjastamisel.

Tellija: Töövõtja:

*/allkirjastatud digitaalselt/ /allkirjastatud digitaalselt/*